DISPUTATIO  MEDICA 


QUAEDAM  DE 


HEPATITIDE 


COMPLECTENS, 


AUCTORE  JACOBO  AUSTIN, 


PRAEFANDA . 

Jecur  duplici  inflammationis  generi  oppor¬ 
tunum  est;  nimirum  inflammatione  modo 
acuta,  modo  vetusta  sive  chronica  plectitur. 
De  utriusque  signis,  finibus,  causis,  curatione 
aliisque  propriis  quae  memoria  digna  vide¬ 
antur  summos,  mihi  medicinae  ambituro  ho¬ 
nores  quam  paucissimis  disputare  in  animo 
est.  Eoque  potius  medicos  hodiernos  haec 
valetudinis  adversae  genera  perscrutari  et 

cognoscere  oportet,  quod  luxus  aliaeque  cau¬ 
sae,  nuper  effecerunt  ut  crebriora  et  acerbiora 
quam  olim  Britannis  et  aliis  gentibus  Euro¬ 
paeis  eveniant.  Ex  quo  sane  arma  Britan¬ 
nica  Indiam  Orientalem  domuerint  ingens 
multitudo  nostratum  opes  et  copias  petitura, 
patrio  solo  relicto,  huc  confugere  consuevit. 
Insueti  coeli  istius  torridi,  nec  raro  intempe¬ 
rantiae  omnigenae  dediti,  facile  in  jecinoris 
inflammationem,  quae  alios  quoque  et  exiti¬ 
osissimos  morbos  genitura  est,  incidunt. 

Nullubi  equidem  terrarum,  Hepatitis  ig¬ 
nota  est ;  quanquam  saepius  et  gravius  po¬ 
pulos  circulo  aequinoctiali  propinquos  ag¬ 
grediatur.  Acuta  nominatur,  si  quando  va¬ 
lidos  plenos  necdum  senio  aliundeve  fractos 
affligit;  si  porro  membranae  circumjectae 
inflammatio  potissimum  incumbit.  Quod 
si  Hepatitis  seniores,  imbecillos,  aestu,  vino¬ 
lentia,  similibusve  causis  conquassatos  male 
habet,  vetusta  sive  chronica  appellatur ; 
quinetiam,  telae  reticulatae  penetralibus  je¬ 
cinoris  propriae  contingere  habetur. 

Cullenus  morbum  propositum  Classi 
Pyrexiae,  Ordini  qui:  plilegmasiae  subjecit* 
itaque  definivit  “  Pyrexia  ;  hypochondrii 
“  dextri  tensio  et  dolor;  saepe  pungens  pleuri- 
f‘  tici  instar  saepius  obtusus  ;  dolor  ad  clavicu» 
“  lam  et  summum  humeri  dextri;  decubitus 
“  in  sinistrum  latus  difficilis;  dyspnoea;  tus- 
“  sis  sicca;  vomitus;  singultus.”  Proximum 
est  ut,  haecce  praefatus,  indicia  acutae  jeci» 
noris  inflammationis  exponam. 

DE  INDICIIS. 

Inflammatio  jecinoris  acuta  coepisse  solet 
ex  artubus  inhorrescentibus,  viribus  solutis 
animi  languore,  aliisque  notis,  quales  visce¬ 
ra  inflammata  antecedunt.  Paulo  postea, 
summa  cutis  incalescit,  et  dolor  saevus  fere 
acutus  jecinori  insidet ;  qui  marginibus  cosr 
tarum  imarum  e  dextra  parte  subnixus  ex¬ 
inde  dorsi  ad  spinam  fertur,  ad  humerum  et 
claviculam  dextra  adscensurus.  Idem  haud, 
uti  dolor  rheumatismo  natus,  vagatur  ;  at 
iisdem  sedibus  usque  ad  finitam  inflamma¬ 
tionem  inhaeret;  manu  opprimente  intendi¬ 
tur  ;  porro  inter  alte  inspirandum,  tussien¬ 
dum,  aegrove  in  latus  sinistrum  cubante, 
nunquam  non  ingravescit.  Arteriae  conci¬ 
tantur,  nimirum  durius  et  citius  et  fortius 
quam  ex  consuetudine  saliunt.  dEger  tussi 
crebra  et  sonora  sputi  experte,  vexatur;  vix 
autem  priusquam  dolor  horas  jam  quadra¬ 
ginta  octo  permanserit ;  id  quod  Pember- 

tonus  luculenter  notavit.  Spiritus  trahitur 
et  emittitur  aegre,  nec  citra  gravem  crucia¬ 
tum;  homoque  frequenter  singultit.  Alvus 
multo  saepissime  pigerrima  est ;  dejectiones 
fere  sunt  parcae,  durae,  subalbidae  et  solito 
foetore  carent.  Alias  alvus  cita  et  biliosa 
fluit.  Urina  redditur  crocea  et  justo  parcior, 
felle  scilicet  mixta.  Nausea  et  vomitus  fre- 

i'  • 

quenter  admodum  torquent ;  hic  insuper 
non  raro  biliosus.  Os,  lingua,  et  fauces  ve¬ 
hementer  inarescunt  :  sitisque  ideo  impatibi¬ 
lis  et  difficulter  restinguenda  urget.  Homo 
cibos  acceptos  fastidit  et  male  concoquit : 
lingua  sorde  candida  aut  subflava  foedatur. 
Interdum  oculi  et  summa  cutis  lutilescunt  ; 
vel,  uti  alias  loquar,  icterus  nota  est  inflam¬ 
mationis,  quam  prosequor;  praesertim,  si  al¬ 
vus  torpet  durumque,  album  et  exiguum  ex¬ 
cernit.  Nosse  tamen  juvat,  auriginem  ne¬ 
quaquam  semper  omnibus  Hepatitide  plexis 
accidere ;  eandemque  subesse  aut  deficere, 
prout  inflammetur  pars  jecinoris  concava, 
nempe  fistulis  bilis  ductricibus  proxima,  aut 
altera  gibba  septo  transverso  contermina. 

Medici  omnes  haud  minus  antiqui  quam  ho¬ 
dierni  et  recentiores,  uni  proprietati  Hepati¬ 
tidis  institerunt;  nempe  notarunt  multum 
interesse,  prout  pars  gibba  aut  concava  in¬ 
flammetur  ;  et  si  duorum  aegrotantium  uni 
illa,  alteri  hac  afficiatur,  hos  vix  eadem  vale¬ 
tudinis  adversae  generi  conflictari  videri.  Si 
pars  convexa  prae  altera  laborat,  spirandi  dif¬ 
ficultas  acerbissima,  tussis  sputi  vacua,  sin¬ 
gultus,  dolor  acutus  humeri  et  jecoris  ipsius 
perquam  aegro  in  latus  sanum  decumbente 
exasperatus,  arteriaeque  concitatae  signa  prae¬ 
cipua  esse  solent.  Contra  si  cui  pars  cava 
hujus  visceris  inflammatione  cruciatur,  dolor 
ad  spinam  dorsi  tendit :  actio  ventriculi  ma¬ 
gis  perturbatur ;  id  quod  nausea  et  vomitus 
satis  testantur  :  alvus  pertinacior  est,  et  cu¬ 
tis  summa  frequentius  aurescit.  Ne  multa, 
inflammata  parte,  quae  sursum  spectat,  febris 
fere  ardentior  saevit;  et  actiones,  quae  vitales 
nuncupantur,  gravius  impediuntur;  concava 
parte  autem  implicata,  signa  virium  concoc- 
ricium  torpentium  et  fellis  in  sanguinem 
delati  caeteris  praepollent.  Quanquam  uti 

supra  retuli,  membranae  jecori  circumduc¬ 
tae  inflammatio  acuta,  telae  reticulatae  diro - 
nica9  insidere  a  Culleno  existimatur,  scire 
tamen  beet  cadavera  hisce  morbis  assumpto- 

r 

rum  scalpebo  patefacta  et  introspecta  mini¬ 
me  id  comprobare;  imo  vero  contrarium  po¬ 
tius  docere.  Nunquam  enim  hoc  viscus  non 
plus  minusve  amplificatur  acuta  inflamma¬ 
tione  tentatum:  nunquam  ejus  vasa  non  tur¬ 
gent  plusquam  fert  natura.  Conjicere  licet 
hisce  perspectis  telam  reticulatam,  quae  vasa 
et  nervos  jecinoris  colligat,  haud  secus  atque 
exteram  membranam  inflammatione  acuta 

laborantibus  mah  esse  sedem. 

£>£  HEPATITIDIS  CHRONICTE  SIGNIS. 


yhom  unem  iui 

i  1  i  1 

Convenit  inter  auctores  clarissimos  et  jeci- 
noris  morborum  scientissimos,  inflammatio¬ 


nem  ejusdem  chronicam ,  acuta  longe  crebri¬ 
orem  esse,  Indias  aliasque  regiones  coelo  tor¬ 
rido  subjectas  accolentibus.  Cujus  rei  ne¬ 
quaquam  obscura  ratio  esse  videtur :  Euro¬ 
paei  enim,  qui  sedibus  patriis  ablegati,  illuc 
se  recipiunt,  ardoribus  parum  sueti,  epulis¬ 
que  lautioribus  se  dedere  soliti^  cito  inde  in¬ 
firmantur;  id  quod  corpora  chronicae  in¬ 
flammationi  partis  cujus  vis  subeundae  ap¬ 
tat:  aestus  simul  Hepatitidis  causae  excitanti 
valentissimae  est. 


.ai  mioM.  ixJ 


Saepe  eo  insidiatur  et  signis  tam  obscuris 
denunciatur,  ut  diu  medicum  vel  peritissi- 
mum  lateat,  nec  prius  extitisse  cognoscatur, 
quam,  cadavere  absumpti  patefacto,  jecur 
suppurasse,  amplificatum  aut  duratum  inve¬ 
nerimus.  Ineunte  hoc  morbo,  sensus  gravia 

tatis  et  dolor  hebetior  ad  hypochondrium 
dextrum  referuntur.  Hic  ad  humerum  dex¬ 
trum  pertinet ;  vel  interdum  humerus  non 
nisi  manu  oppressus  dolet;  modo  insuper 
potius  torpere  vel  gravari  quam  dolore  cru¬ 
ciari  aegro  videtur.  iEger  cibos  simul  fasti¬ 
dit  et  sumptos  nonnunquam  evomit.  V entri- 
culi  inflatio  et  aliae  notae  cibi  male  concoc¬ 
ti  urgent.  Alvus  pigerrima  exiguum,  du¬ 
rum  et  fere  albidum  excernit:  hoc  tamen 
perpetuum  non  est :  nonnunquam  enim  de¬ 
jectiones  sunt  glutinosae  et  male  olent. 
Urina  excernitur  rufa  et  parcior ;  ex  eaque 
subsidit  natura  ruberrima ;  et  ardoris  sensus 
inter  mingendum  irritat.  Summa  cutis  as¬ 
pera  contrectanti  videtur ;  lingua  sorde  can¬ 
dida  foedatur,  et  sapor  injucundus  os  offen¬ 
dit.  Notae  dyspepsiae  nunc  ingravescunt ; 
in  tantum  sane,  ut  aeger  et  medicus  aliquan¬ 
do  huc,  non  ad  jecur  vitiosum  mala  omnia 
referant. 

Arteriae  saliunt  inaequaliter  et  citius 
quam  fert  natura ;  circiter  nonagies  intra 

sexagesimam  horae  partem,  uti  Pemberto- 
nus  scribit.  Haud  raro  sanguis  e  venis  na¬ 
rium  intestini  et  ventriculi  profunditur ;  pa¬ 
pulae  quoque  purpureae  nasum  et  frontem 
maculare  comperiuntur.  Hoc  morbo  inve¬ 
terascente,  corpus  demum  insigniter  emacres¬ 
cit  ;  et  tandem  venter  hydrope  diro  tumet ; 
certeve,  hic  exitus  frequentissimus  est  et 
eheu  I  lethalis. 

DE  FINIBUS . 

Inflammatio  jecoris  resolutione,  suppura¬ 
tione,  duritie  e.t  gangraena  finiri  potest. 

j De  Resolutione . — Resolutionem  mox  ven¬ 
turam  denuntiat  cursus  sanguinis  sua  sponte 
e  naribus  aut  imi  intestini  venis ;  aut  alvus 

f 

biliosa  et  citior ;  vel  sudor  ubique  aequalis 
et  tepidus ;  vel  demum  urina  multa,  crassa, 
ex  qua  plurimum  rufi  subsidit. 

De  Suppuratione. — Si  inflammatio  medi¬ 
cinae  auxiliis  idoneis  et  tempestivis  parum 
aut  non  omnino  cedit,  suppurationem  in¬ 
stare  veri  est  simile.  Hanc  vero  jam  incepisse 
judicamus,  si  dolor  remissior  fit,  artus  invi¬ 
cem  modo  horrent  et  frigent,  alias  exardent ; 
arteriae  molliter  et  lentius  moveri  coeperint. 
Multiplex  autem  et  incertus  eventus  esse 
consuevit ;  prout  haec  illave  pars  jecinoris 
suppuraverit.  Si  quidem  membranae  cujus- 
vis  serosae  inflammatae  est  Jihrinam  organi - 


12 


DE  HEPATITIDE. 


cam,  quae  vocatur,  secernere,  cujus  ministerio 
cum  partibus  vicinis  committatur ;  hinc  je¬ 
cur  inflammatione  plexum  frequenter  prae¬ 
ter  naturam  proximis  visceribus  adhaeres¬ 
cit  ;  atque  illi  potissimum,  quod  parti  jecino- 
ris  inflammatae  conterminum  sit.  Quibus¬ 
dam  igitur  pus,  ventriculo  et  jecinore  cohae¬ 
rentibus  in  illum  profluit  evomendum  ;  alias, 
in  intestinum  duodenum  aut  colon  dejicien¬ 
dum  :  aliis  jecinore  et  septo  transverso  (id 
est  membranis  serosis  eadem  cingentibus)  in¬ 
ter  se  conglutinatis,  pus  in  pectus  confluit ; 
vel  si  praeter  haec  pleura  costarum  propria 
alteri  pulmoni  circumjectae  haereat,  sequitur 
ut  pus  in  fistulas  spiritales  prorumpat  exr 
tussiendum.  Quin  etiam  fieri  potest,  ut,  par¬ 
te  suppurante  cum  vena  cava  commissa  ho¬ 
mo  subita  morte  multetur.  Denique  nulla 
pars  huic  visceri  propinqua  pus  ratione  jam 
exposita  accipere  non  potest,  id  quod  exitum 
bonum  aut  malum  habebit,  pro  ejus  partis  * 
officiis  et  situ. 

De  Duritie . — Jecur  inflammatum  saepe 

demum  indurescit ;  praesertim  vero  inflam¬ 
matio  chronica  huc  pervenire  solet  prae 
acuta.  Medici  olim  hoc  vitium  perperam, 
uti  conjicio,  scirrhum  nominabant;  neque 
enim  jecur  duratum  fabricam  scirrhi  sin¬ 
ceri  propriam  ostendit,  nec  in  carcinoma 
desinit ;  neque  iisdem  remediis  quibus  haec 
mala  terrentia,  debellatur,  a  Jecur  duratum 
interdum  grandius  est,  at  frequenter  extenu¬ 
atur.  Si  ampliatur,  manu  medici  contrec¬ 
tante,  tuber  durum  costis  imis  e  parte  dextra 
subnixum  percipi  consuevit ;  quod  si  moles 
imminuitur,  medicus  tamen  solertior  hoc  vi¬ 
tium  subesse  perspiciet,  in  animo  habitis  in¬ 
flammatione  praegressa  acuta  aut  vetusta, 
corporis  indole,  victusque  et  vitae  genere  prae¬ 
gresso  ;  maximeque  morbis  secuturis.  Scire 
enim  juvat  jecur  duritie  amplificatum  plures 
morbos  progignere  posse;  quorum  aliqui  fere 
semper  superveniunt.  His  vero  sunt,  ascites, 
anasarca ,  icterus ,  haematemesis ,  haemorrhois 
et  dyspepsia.  Patet  hisce  probe  perspectis 
jecur  durum  vix  artis  Apollinaris  peritiorem 
latere,  aut  fallere  posse. 

Quod  ad  gangraenam ,  perraro  inflamma¬ 
tio  jecinoris  huc  tendit.  Haud  equidem  ig¬ 
noro  Sanderium  et  alios  contendere  dolo¬ 
rem  ex  improviso  quiescentem  quibusdam 
aegris  gangraenam  supervenisse  arguere ; 
nosse  tamen  oportet,  jecinoris  cum  aliis  vis- 
cenbus  nervorum  pauperibus  commune  esse 

potius  suppurare,  quam  gangraena  dirui. 

DE  SECTIONE  CADAVERUM. 

Corporibus  mortuorum  scalpello  patefactis, 
jecur  multa  sibi  praefert  ultra  consuetudi¬ 
nem.  Aliquando  purpureum  esse  conspi¬ 
citur.  Subinde,  praeter  naturam  candet, 
aequo  simul  durius.  Nonnunquam  mem¬ 
brana  extima  et  ligamenta  ex  eadem  dup- 
lice  et  producta  confecta,  justo  crassiora  re- 
periuntur.  Fere  semper  jecur,  id  quod  sane 
jam  memoravi,  praeter  naturam  vicinis  ag¬ 
glutinatur;  saepenumero,  abscessus  variae 
magnitudinis  ejus  penetralibus  insident.  A- 
liquando,  et  praesertim  ubi  malus  corporis 
habitus  adest,  aut  in  terris  coelo  torrido  ob¬ 
jectis,  pus  acerrimum  jecur  penitus  exedit, 
imo  vero  circumjecta  omnia,  quae  tangat, 
erodit.  Lindius,  inter  scribendum  de  morbis 

coeli  ardentis  propriis,  meminit  costarum 

\ 

imarum  cartilagines,  vel  has  ipsas  subinde 
quasi  exesas  et  dissolutas  apparuisse. 


16 


DE  HEPATITIDE. 


/ 


Quin  etiam,  saepe  calculi  biliosi  vesica  fel- 
lis,  aut  bilis  fistulis  ductricibus  inclusi  inve¬ 
niuntur.  Nonnunquam  hydatides  jecori  in¬ 
haerent  ;  nec  desunt  alia  vitia  ex  quibus  ali¬ 
qua  inflammationem  intulere,  quaedam  se¬ 
cuta  sunt ;  nonnulla  denique  adventitia 
sunt  existimanda. 

DE  CAUSIS  ABDITIS. 


Nullubi  terrarum,  jecur  inflammationi  non 
patet.  At  vero  praecipue  regiones  circulo 
aequinoctiali  vicinas,  et  maxime  Indiam  Oc¬ 
cidentalem,  affectat.  Neuter  sexuum,  nulla 
aetas  immunis  esse  videtur  ;  mulieres  tameii 
et  infantes  minus  quam  mares  et  adulti,  op¬ 
portuni  esse  feruntur.  Sanguinei  laute  vi¬ 
vere  et  potus  meracos  largius  ingurgitare 
soliti,  ignavi  simul,  facile  admota  causa  exci¬ 
tante,  in  hunc  morbum  incidunt. 


e 

DE  CAUSIS  EXCITANTIBUS. 

Inflammationem  jecinoris  movent  coelum 
ardens  Indiarum  proprium,  et  potissimum 
Orientalis ;  fatigatio  quaesitior,  maximeque 
ibidem  ;  motus  animi  intentiores,  veluti  ira, 
gaudium.  Veri  est  simile  hasce  causas  om¬ 
nes  non  solum  cor  arterias  genusque  nervo¬ 
sum  concitare,  verum  etiam  proprie  jecinori 
ipsi  esse  incitamento  et  facere  ut  plus  solito 
fellis  secernatur.  Res  est  notissima  Euro- 
peos,  qui  sedibus  patriis  relictis,  ad  Indiam 
Orientalem  se  receperint  multo,  saepius  quam 
aborigines  jecinoris  inflammatione  tentari. 
Ibi  enim  ob  causas  plures  cibo  simplici  par- 
coque  vescuntur ;  nempe  oryza,  lacte  et 
aqua.  Hanc  sane  vivendi  rationem  super¬ 
stitio  ista  singularis,  cui  hic  populus  se  dedit 
suggerit  et  praecipit.  Gregorius  inter  prae¬ 
legendum  meminit  quosdam  praefectos  mi¬ 
litares  Britannicos  bello  Indico  exardente 
jecinore  vitioso  confectos  postea  revalescere 


DE  HEPATITIDE. 


19 


coepisse,  quam  ab  hoste  capti  frugibus  oryza 
et  lacte  vesci  cogerentur ;  qui  antea,  carnibus 
conditis  et  vinis  meracis  largius  ingestis,  suis 
mox  perituri  videbantur.  Victus  improviso 
e  tenui  et  parco  opimus  et  lautior  quibusdam 
hancinflammationem  crevisse  videtur.  Giud- 
lestonus  inter  scribendum  de  morbo  propo¬ 
sito  enarrat, Indis  Madrasianis  mense  Octobre, 
annoque  mdcclxxxii,  fame  pene  confectis, 
Anglos  ibi  commoratos  tantae  aerumnae  mi¬ 
sertos,  multos  infantum  inedia  marcentium 
aluisse :  quibus  exinde  diu  insuetis  ciborum 
fortiorum  venter  intumuit  jecore  grandiori 
et  duriori  facto. 

DE  DIAGNOSI. 


Inflammatio  jecinoris  eo  pulmonis  et  ven¬ 
triculi  inflammationem,  musculos  vicinos 

•  * 

Rheumatismo  implicitos,  atque  Dyspepsiam 
simulat,  ut  interdum  vel  rei  medici  peritior 
consilii  dubius  haerere  possit.  Quomodo  ab 
horum  singulis  discernatur,  paucis  exponere 
nitar. 


De  Hepatitide  et  Pneumonia  invicem  dis¬ 
cernendis. — Cui  pulmo  inflammatur,  ei  al¬ 
terutrum  laterum  pectoris  dolet  atque  cu¬ 
banti  in  partem  afiectam,  non  vero  manu 
premente,  dolor  acutior.  Contra,  jecinore  in¬ 
flammato,  dolor  hypochondrio  dextro  insidet, 
aegro  in  latus  sanum  jacente  et  opprimente 
manu  auctus ;  et  ad  humerum  dextrum 
ascendit.  Praeter  haec,  tussis  pulmone  in¬ 
flammato  inspiranti  semper  movetur  et  ex¬ 
asperatur,  et  saepe  pituitam  modoque  cruo- 
rem  exscreari  facit :  hepatitide  autem  tor- 

quente,  tussis  clarior  sputo  fere  vacat.  De¬ 
nique  jecinore  inflammato,  febris  levior  ex¬ 
ercet,  cor  et  arteriae  minus  concitantur,  vo¬ 
mitus  que  singultus  et  quaedam  icteri  notae 
haud  raro  vexant.  Quibus  omnibus  per¬ 
spectis,  dubitare  vixlicebit. 

fr 

De  Gastritide  et  Hepatitide  invicem  dig¬ 
noscendis.  Dolor  epigastrio  infixus,  vires  in¬ 
signiter  labefactatae,  ingesti  cibi  protinus 
vomitu  ejecti,  angor  quaesitissimus  notae¬ 
que  jecinoris  inflammati  propriae  pene  nullae 
facile  gastritidem  denuntiant  et  a  morbo, 
quem  prosequimur,  discernunt. 

De  Rheumatismo  partibus  jecori  vicinis 
infesto  et  Hepatitide  invicem  discernendis. — 
Quoties  rheumatismus  cuivis  parti  trunci 
corporis  contingit,  inflammationem  visceris 
eidem  contermini  simulare  consuevit ;  nec 
vero  solerti  dijudicare  difficile  erit.  Si 
musculi  jecori  vicini  rheumatismo  crucian¬ 
tur,  dolor  vagus  non  uni  sedi  incumbit;  motu 
posituve  mutato  exacerbatur ;  tussis  et  vo- 

mitiis  atque  aliae  benemulta e  hepatitidis  no¬ 
tae  desunt ;  febris  mitior  ardet.  Denique, 

* 

musculi  visceribus  circumjecti  et  artuum 
proprii  vicibus  alternis  conflictari  solent. 

De  Dyspepsia  et  Hepatitide  invicem  dis¬ 
cernendis . — Dyspepsia  et  jecinoris  inflamma¬ 
tio  vetusta  persaepe  tam  inter  se  affines 
sunt  ut  vel  expertus  alteram  pro  altera  ha¬ 
beat  ;  nec  mirum  hoc  videbitur,  si  in  ani¬ 
mo  teneatur  notas  omnes  dyspepsiae  fere 
hepaticis  evenire.  Quod  si  praeter  eas  do¬ 
loris  sensus  vel  gravitatis  presso  hypochon¬ 
drio  angit,  si  humerus  dolet,  torpet  aut  non 
nisi  pressus  dolere  sentitur,  si  cutis  summa 
et  oculi  lutilescunt ;  si  vultus  luridus  est ; 
denique  si  aeger  atra  bile  imbuitur;  jam  ebri¬ 
etate,  luxu,  aestu,  aliundeve  sibi  vires  con¬ 
triverit  :  haec  omnia  vel  aliqua  eorum  satis 
superque  jecur  molarum  sedem  et  fontem 
esse  testantur. 


DE  HEPATITIDE. 


DE  PROGNOSI. 

De  eventu  judicandum  erit,  cognitis  et 
perspectis  corporis  indole,  aetate,  vitae  ge¬ 
nere  praegresso,  signis  ipsis :  nec  parvi  in¬ 
tererit,  quamdiu  mala  jam  traxerint. 

Si  remediis  idoneis,  concessis  signa  pau- 
iatim  mitescunt,  si  sudor  tepidus  ubique 
summam  cutem  humectat ;  si  vultus  nitere 
coepit,  et  sanguis  e  naribus  aliisve  partibus 
sponte  prorumpit ;  sive  alvus  biliosa  fluit, 
aut  urina  redditur  multa  et  crassa ;  jure  sa¬ 
lutem  futuram  auguramur. 

Quod  si  febris  sensim  increscit ;  si  spi¬ 
randi  difficultas  et  tussis  ingravescunt  ;  si 
dolor  hebes  aut  gravitas  jecinori  incumbere 
incipit :  si  corpus  invicem  modo  exardet 
modo  horret,  aut  sudore  gelido  humet ;  in 
praecipiti  aegrum  versari  manifestum. 

DE  CURATIONE . 

Jam  ineunte  inflammatione  acuta,  summa 
ope  nitendum  est  ut  quam  primum  ad  reso¬ 
lutionem  perveniatur.  Hunc  in  finem  ve¬ 
nas  vacuefieri  decebit ;  plus  minusve,  pro¬ 
ut  edoceant  vires,  aetas,  arteriarum  motus, 
dolor  et  quae  sunt  hujusmodi.  Ista  quoque 
indicabunt  vena  brachii  incideretur,  nec¬ 
ne.  Quod  si  minus  id  facere  liceat,  nun¬ 
quam  non  opus  erit  partem  ipsam  hirudi¬ 
nibus  et  cucurbitulis  cruentis  deplere. 

Exculceeatio  in  inflammationem  jecino- 
ris  uti  aliorum  viscerum  acutam  plurimum 
valet.  Saunderius  contendit  recte  ni  fallor 
plura  emplastra  e  meloe  vesicatorio ,  aliud  ex 
alio,  crebro  admota  plusquam  unicum  opi¬ 
tulari. 

Alvus  quoque  expurganda,  salibus  mediis 
parce  et  frequenter  datis,  et  multa  aqua  so- 

lutis.  Ex  his  sulphas  magnesiae  optime 
convenit.  Inter  principia  sane,  submuri - 
as  hydrargyri  utiliter  praecipitur  in  eun¬ 
dem  finem ;  quo  tamen  semel  ingesto,  dein 
salibus  utendum.  Sudoeis  moventia  haud 
leviter  juvabunt.  Vinum  tar iratis  antimonii, 
aqua  acetatis  ammoniae  et  potus  dilutiores 
et  tepidi  huc  satis  respondebunt. 

Si  haece  curatio  minus  valeat,  et  suppu¬ 
ratio  ventura  esse  appareat,  medici  est  effi¬ 
cere  ut  abscessus  ad  exteriora  feratur,  si  id 
fieri  possit.  Vires  igitur  refocillandae  sunt 
victu  apto  et  quibusdam  medicamentis.  Si 
quidem  imbecillitas  semper  facit  ut  suppu¬ 
ratio  in  ulcus  malum  abeat  aliquantum 
vini  meraci  et  carnis  dari  debet :  acidum  ni - 
tricum  proderit ;  et  ni  ventriculus  infirmus 
prohibeat,  praeparatis  ex  cortice  cinchonae 
qfficinalis  utendum.  Opium  interdum  bene 
accedit.  Quo  abscessus  maturetur  et  ad  ex¬ 
teriora  tendat,  summa  cutis  ei  proxima  cata¬ 
plasmate  emolliente  mulcenda.  Abscessus 

jam  prominens  et  fluctuans  ope  scalpelli  in- 

cidendus,  quo  puri  incluso  exitus  patescat. 
Partem  imam  secari  oportebit:  nec  prius 
hiatus  occludendus,  quam  pus  ex  toto  ef¬ 
fluxerit. 

De  Hydrargyiio  ministrando. — Quando 
aut  quousque  praeparatis  ex  hydrargyro  uti 
deceat,  quomodove  auxilietur,  parum  inter 
medicos  convenit.  Suspicor  complures  hoc 
remedium  aequo  pluris  habuisse.  Iis  assen- 
tior,  qui  opinantur,  notas  acutae  inflamma¬ 
tionis  antea  esse  subigendas  quam  ad  idem 
confugiamus.  Satius  est  cutem  unguento 
Jiydrargyri  illinere,  quam  praeparata  ex  hoc 
metallo  ingerere.  Malo  quoque  partem  do¬ 
lentem  quam  aliam  quamvis  eodem  fricare ; 
si  quidem  ipsa  frictio  vasis  absorbentibus 
jecinoris  propriis  incitandis  aliquid  opis  pol¬ 
licetur.  Eoque  unguentum  praeparatis  in 
ventriculum  sumptis  anteferendum,  quod 
etiamsi  actio  ejus  sit  tardior  valetudinem 
tamen  multo  minus  conterit.  Si  dolor  non 
hypochondrium  illini  sinit,  unguentum  axillae 
femori  ve  adhibendum . 

i  v 

Acidum  ultricum  aliquando  in  inflamma¬ 
tionem  jecinoris  vetustam  juvit.  Scottius, 
medicus  qui  diu  summa  laude  apud  Boinbay 
medicinam  fecit,  idem  permagni  aestimat. 

Pembertonus  affirmat  sibi  contigisse 

'  '  ^  - —  ' 

Leontodo  Taraxaco  summo  fructu  uti,  non 
solum  jecinore  indurato,  verum  etiam  ma¬ 
lis  quibusdam  vetustioribus  ventriculi  ur¬ 
gentibus.  Jubet  libram  aquae  quae  fervens 
ejus  radici  infusa  fuerat  quotidie  ingeri. 

Qui  diu  terras  caelo  torrido  praeditas  ac¬ 
coluerint,  persaepe  jecinore  vitioso  torquen¬ 
tur.  Hos  juvabit  caelum  frigidiori  mutare. 
Aquae  Cheltenhamienses  Tnultum  laudan¬ 
tur.  Si  quid  proficiunt,  id  facultati,  qua 
pollent  alvi  purgandae  tribuendum  videtur. 
Cibis  his  optime  convenit  simplex,  concoctu 

facilis,  qui  satis  alat,  nec  ventriculum  prae- 

# 

gravet.  Potui  aptissimum  est  vinum  dilu¬ 
tius.  Liquores  meraciores  fugiendi. 

